b'\n_START_ARTICLE_\nUAnimals\n_START_SECTION_\nZgodovina\n_START_PARAGRAPH_\nLeta 2016 je dru\xc5\xbebeni aktivist Aleksander Todor\xc4\x8duk dal spodbudo za za\xc5\xa1\xc4\x8dito \xc5\xbeivali. Ustanovljena UAnimals je svojo dejavnost za\xc4\x8dela z obse\xc5\xbeno borbo proti izkori\xc5\xa1\xc4\x8danju \xc5\xbeivali v cirkusih ter je organizaciji uspelo prepri\xc4\x8dati Mednarodni cirku\xc5\xa1ki festival v Odesi, da se odpove izkori\xc5\xa1\xc4\x8danju \xc5\xbeivali. Zdaj so tudi prepovedani mobilni cirkusi z \xc5\xbeivalmi v Kijevu, Dnjepru, Ternopilu in drugih mestih. Traja borba za prepoved na ravni ukrajinske zakonodaje._NEWLINE_15. oktobra 2017 je na pobudo UAnimalsa prvi\xc4\x8d potekala Vseukrajinska demonstracija za pravice \xc5\xbeivali. Dogodek je isto\xc4\x8dasno potekal v 17 ukrajinskih mestih \xe2\x80\x93 v Kijevu, Lvovu, Ivano-Frankivsku, Odesi, Dnipru, Mariupolu in drugih. Po poro\xc4\x8danju medijev, se je demonstracije v Kijevu udele\xc5\xbeilo ve\xc4\x8d kot 5000 ljudi, kar pomeni, da je to bila najve\xc4\x8dja akcija za za\xc5\xa1\xc4\x8dito \xc5\xbeivali v vzhodni Evropi. Zdaj se demonstracija prireja vsako leto in zdru\xc5\xbeuje tiso\xc4\x8de ljudi v vseh ve\xc4\x8djih ukrajinskih mestih, dogodka se udele\xc5\xbeijo javne osebe in popularne zvezde, saj so ga javno podprli znani ukrajinski glasbeniki in \xc5\xa1portniki: D\xc5\xbeamala, ONUKA, Vivienne Mort, Jana Klo\xc4\x8dkova in drugi. Leta 2018 je v Lvovu na demonstracijo pri\xc5\xa1lo okrog 700 ljudi, v Dnipru pa okrog 500._NEWLINE_Od leta 2017 gibanje promovira idejo o odpovedi krznu. Po pogajanjih UAnimalsa z ukrajinskimi znamkami se je nekaj deset oblikovalcev, ki sodelujejo na Ukrajinskem tednu mode (Ukrainian Fashion Week), zavezalo, da ne bodo ve\xc4\x8d uporabljali krzna v svojih kolekcijah, med njimi so Andre TAN, BEVZA, ELENAREVA, Ksenia Schnaider, PRZHONSKAYA, Nadya Dzyak, Yana Chervinska in drugi._NEWLINE_Leta 2019 je na pobudo UAnimalsa iz\xc5\xa1la prva knjiga Petra Singerja Animal Liberation, temelj za za\xc5\xa1\xc4\x8dito \xc5\xbeivali v svetu. UAnimals se bori tudi za prepoved delfinarijev in poskusov na \xc5\xbeivalih, izdaja knjige, prireja delavnice in izobra\xc5\xbeevanja.'